《用夹谷子括吴山晚眺韵十首》
元代·方回

极目无穷六合宽，仰天如以浑仪观。
日躔箕斗逢长至，月宿奎娄届大寒。
肘后方多难却老，杯中物到莫留残。
来年七十身犹健，容膝归欤亦易安。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。